# 2026. aasta Iraani sõda

| 2026. aasta Iraani sõda |
| --- |
|
Osa Iraani-Iisraeli varikonfliktist ja 2023. aastal alanud Lähis-Ida kriisist |
|  |
| Toimumisaeg |
alates 28. veebruar 2026 |
| Toimumiskoht |
Ees-Aasia (peamiselt Pärsia lahe ümbrus) |
| Hetkeseis |
Käimasolev
* Iraani juhtkonna, sh 'Alī Khāmene'i jt, tapmine õhulöökides, Ajutise Valitsusnõukogu moodustamine ja laialisaatmine, Mojtabá Khāmene'ī valimine uueks Iraani kõrgeimaks juhiks.
* Iraan sulges Hormuzi väina
* Iisraeli ja Ḩizb Allāhi konflikt kulmineerub 2026. aasta Liibanoni sõjaga
 |
| Osalised |
|

|  |  |
| --- | --- |
|  Ameerika Ühendriigid  Iisrael | * Iraan
* Ḩizb Allāh
* Quwwāt al-Ḥashd ash-Shaʿbī
* al-Moqawamat al-Islamiat fi al-Iraq
 |

 |
| Väejuhid või liidrid |
|

|  |  |
| --- | --- |
| * Donald Trump
* Pete Hegseth
* Dan Caine
* Brad Cooper
* Benjamin Netanyahu
* Yisra'el Kats
* Eyal Zamir
* Tomer Bar
 | * 'Alī Khāmene'ī **X Mas‘ūd Pezeshkīān
* Ali Larijani  **X Aziz Nasirzadeh **X Abdolrahim Mousavi **X Ali Shamkhani **X Mohammad Pakpour **X Mohammad Shirazi **X**
 |

 |
| Kaotused |
|

|  |  |
| --- | --- |
|  13 hukkunut 200 haavatut  2 sõdurit hukkunud 17 tsiviilisikut hukkunud 14 sõdurit vigastatud 2975 tsiviilisikut vigastatud |  48 juhti hukkunud 90 sõjalaeva uputatud 1000-6000 langenut 18000 vigastatut |

 |

**2026. aasta Iraani sõda** algas 28. veebruaril 2026, mil Ameerika Ühendriigid ja Iisrael alustasid operatsioonide "Eepiline raev" (inglise keeles *Epic Fury*) ja "Möirgav lõvi" (*Roaring Lion*, heebrea keeles מִבְצַע שְׁאָגַת הָאֲרִי, *Mivtsá She'agát Ha'arí*) õhulööke Iraani vastu. Iraan vastas sellele raketi- ja droonirünnakutega, sihtides Iisraeli ning Lähis-Idas asuvaid Ühendriikide sõjaväebaase ning erinevaid Ühendriikide-sõbralikke riike.

Liitlasvägede sõjaline operatsioon järgnes nädalaid kestnud edututele läbirääkimistele USA ja Iraani ametnike vahel Teherani tuumaprogrammi üle. Kuus nädalat varem oli Iraani valitsus riigis mahasurunud laiaulatuslikud valitsusvastased meeleavaldused, tappes selle käigus tuhandeid tsiviilelanikke.

Sõja avalöökidega tapeti mitmeid Iraani võtmeisikuid, teiste seas Iraani kõrgeim juht ajatolla ‘Alī Khāmene'ī, Kõrgema Riikliku Julgeolekunõukogu sekretäri Ali Larijani ja kaitseminister Aziz Nasirzadeh. Samuti keskenduti Iraani poliitilise ja sõjalise juhtimistruktuuri, õhutõrjevõimekuse, raketilaskeseadeliste, laevastiku, sõjatööstuse (eeskätt raketitootmise) ning tuumarelvaprogrammiga seotud rajatiste hävitamisele.

Iraan vastas drooni- ja raketilöökidega Iisraelile, Pärsia lahe riikides asuvatele USA sõjaväebasidele. Samuti ründas Iraan piirkonna riikide nafta- ja gaasitööstusest ning asus takistama laevaliiklust Hormuzi väinas. Nende aktsioonide tõttu kerkisid nafta ja gaasi hinnad maailmas hüppeliselt. 2. märtsil ründas Liibanonis baseeruv Hizbollah Iisraeli ja Iisrael vastas õhurünnakutega ning maismaaoperatsioonidega Lõuna-Liibanonis.

4. märtsil teatas Valge Maja, et sõja eesmärkideks on hävitada Iraani režiimi ballistiliste rakettide programm, hävitada Iraani mereväe kohalolek piirkonnas, lammutada Iraani terroristlikud käsilasorganisatsioonid, kes on vastutanud rünnakute eest USA koalitsioonivägede vastu ja aidanud kaasa piirkonna destabiliseerimisele, takistada Iraanil tuumarelva edasist taotlemist.

12. märtsil esitas Iraani president Masoud Pezeshkian kolm nõudmist sõja lõpetamiseks: Iraani legitiimsete õiguste tunnustamine, reparatsioonide maksmine Iraanile, kindlad rahvusvahelised garantiid tulevase agressiooni vastu.

8. aprill sõlmisid USA, Iisrael ja Iraan Pakistani vahendusel kahenädalase relvarahu kokkuleppega alustada Islamabadis otsekõnelusi.
Osapooled lubasid lõpetada kõik vastastikkused rünnakud ja Iraan avada vaherahu ajaks laevaliikluse Hormuzi väinas.
Iisrael teatas, et vaherahu ei laiene Liibanonile.

15. juunil leppisid USA ja Iraan kokku rahumemorandumis,
mis allkirjastati 17. juunil.
Leppe põhjal lõpetab Iraan Hormuzi väina blokaadi ja USA Iraani mereblokaadi. 60 päeva jooksul toimuvad läbirääkimised Iraani tuumaprogrammi üle ja rahulepingu sõlmimiseks.

## Kronoloogia

 *Pikemalt artiklis 2026. aasta Iraani sõja kronoloogia*
## Viited

## Välislingid

* Soopan, Ivar (3. märts 2026). "Iisrael vs. Iraan: kelle sõjamasin on tugevam?". *www.delfi.ee*. Vaadatud 3. märtsil 2026.
* Kressa, Kaarel (3. märts 2026). "ANALÜÜS - Mida Trump sõjast tahab? Vastus muutub iga päev. See-eest on kindel plaan Iisraelil". *www.delfi.ee*. Vaadatud 3. märtsil 2026.
* Soopan, Ivar (20. märts 2026). "ANALÜÜS - Naftaväljad põlevad. Trumpi ärplemisest on saanud kogu maailma kriisi viiv kurnamissõda". *www.delfi.ee*. Vaadatud 20. märtsil 2026.
* Kalev Stoicescu: Iraani režiim võitleb terve kurjuse telje eest ERR, 21.III 2026
* Saarmann, Tanel (30. märts 2026). "Olukord muutub aina kriitilisemaks. Hormuzi väina blokaad räsib nafta ja kusiaine hindu". *arileht.delfi.ee*. Vaadatud 30. märtsil 2026.
* Kressa, Kaarel (7. aprill 2026). "ÜLEVAADE - Iraani sõda: rahu või totaalne hävitus? Trumpi avaldused kõiguvad äärmusest äärmusesse". *www.delfi.ee*. Vaadatud 7. aprillil 2026.
* Minnik, Taavi (16. aprill 2026). "SÕJAEKSPERT VASTAB - Kas Trump kaotas ja Iraan võitis? Kas vaherahu on Lähis-Idas pelgalt hingetõmbeks?". *forte.delfi.ee SÕJANDUS*. Vaadatud 16. aprillil 2026.
* Kressa, Kaarel (21. aprill 2026). "ÜLEVAADE - Sõda aitasid alustada Iisraeli lobi ja Witkoffi segadus. Lepet takistavad Iraani siselõhe ja Trumpi rapsimine". *www.delfi.ee*. Vaadatud 21. aprillil 2026.